**Hammerfest Idrettsforening Stein** (stiftet 20. oktober 1886 som *Idrettslaget Stein*) er et idrettslag fra Hammerfest i Troms og Finnmark.

Idrettslaget er medlem av Finnmark Idrettskrets, og de særforbund som årsmøtet bestemmer. Per 2022[oppdater] gjelder dette kun Norges Fotballforbund.

Historikk
---------

Klubben ble til ved en sammenslutning av *Idrettslaget Stein* (stiftet 20. oktober 1886) og *Hammerfest Idrettsforening* (stiftet i 1953), og fikk navnet *Idrettslaget HIF-Stein* den 1. mars 1991. Ifølge klubbens vedtekter skal stiftelsesdatoen regnes fra 1886 etter den første av tidligere sammenslutninger i byens idrettsmiljø.

Organisatorisk var laget til å begynne med organisert med et hovedstyre på toppen, og undergrupper for turn, volleyball, fotball, håndball, friidrett og ski. Årsmøtet var (og er fortsatt) idrettslaget øverste organ. HIF-Stein ble på ekstraordinært årsmøte den 18. november 1996 omdannet fra et fleridrettslag til et såkalt allianseidrettslag. Dette innebar at hver enkelt undergruppe ble egne idrettslag under paraplyklubben HIF-Stein. Denne modellen skulle gjelde frem til 31. desember 1996. Fra og med 1. januar 1997 var de enkelte grupper som egne klubber å regne med navnet HIF-Stein + idrettsgren. Fra samme dato ble håndballgruppa lagt inn under fotballgruppas styre, mens turngruppa ble lagt under friidrettsgruppa. Dette skulle gjelde som en midlertidig ordning, da gruppene når det måtte være naturlig ut fra interesse og medlemstall skal kunne gå ut å danne egne klubber under alliansen.

Hovedstyret ble på årsmøtet den 17. mars 1997 vedtatt oppløst. Samtlige grupper, unntatt fotball, gikk ut og dannet nye klubber med helt nytt navn. Håndball ble lagt ned i 2003.

I mars 2017 ble det vedtatt en sammenslåing av HIF-Stein og Hammerfest Fotballklubb. Sammenslåingen ble enstemmig vedtatt på begge klubbers årsmøter, og var gjeldende fra 1. januar 2018. Klubben fortsatte i en startfase å bruke HIF-Stein som navn og beholdt klubbens draktfarger og logo. Under årsmøtet i 2019 skulle nytt klubbnavn avgjøres, en avgjørelse som skapte stor debatt og splittelse. FK Hammerfest og Hammerfest IF/Stein fikk flest stemmer på årsmøtet, og avgjørelsen ble utsatt til et ekstraordinært årsmøte senere på året. På det ekstraordinære årsmøte ble det besluttet at det nye navnet skulle være FK Hammerfest. Klubben fikk imidlertid tilbakemelding fra Finnmark Idrettskrets om at navnet ikke ville bli godkjent, og saken måtte opp igjen. På årsmøtet i 2020 ble det vedtatt at klubbens nye navn var *Hammerfest Idrettsforening Stein*, som var i tråd med styrets innstillig som ønsket å løfte frem Hammerfest i klubbens navn.

Fotball
-------

### Tabellen

3. divisjon fotball for menn 2023 avdeling 6| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Follo | 26 | 22 | 3 | 1 | 80–22 | 58 | **69** |
| 2 | Lørenskog | 26 | 18 | 1 | 7 | 75–30 | 45 | **55** |
| 3 | Nordstrand | 26 | 13 | 7 | 6 | 67–29 | 38 | **46** |
| 4 | Asker | 26 | 14 | 1 | 11 | 58–40 | 18 | **43** |
| 5 | Oppsal | 26 | 12 | 4 | 10 | 49–48 | 1 | **40** |
| 6 | Skjervøy | 26 | 12 | 4 | 10 | 57–57 | 0 | **40** |
| 7 | KFUM Oslo 2 | 26 | 13 | 1 | 12 | 49–50 | −1 | **40** |
| 8 | Mjølner | 26 | 11 | 5 | 10 | 51–49 | 2 | **38** |
| 9 | Skeid 2 | 26 | 10 | 6 | 10 | 60–54 | 6 | **36** |
| 10 | Fløya | 26 | 9 | 6 | 11 | 45–45 | 0 | **33** |
| 11 | Sarpsborg 08 2 | 26 | 9 | 2 | 15 | 37–55 | −18 | **29** |
| 12 | Tromsø 2 | 26 | 7 | 4 | 14 | 44–67 | −23 | **26** |
| 13 | Skånland | 26 | 8 | 1 | 17 | 41–59 | −18 | **25** |
| 14 | Hammerfest | 26 | 1 | 0 | 25 | 10–118 | −108 | **3**  |
| Kilde  **·**  Rediger |

Referanser
----------

1. ↑  *www.hifstein.no*. Besøkt 11. oktober 2022.  Manglende eller tom `|tittel=` (hjelp)
2. ↑  Haglund, Line Stensland (9. mars 2017). «Hif-Stein og HFK enige om sammenslåing». *iFinnmark* **(norsk)**. Besøkt 11. oktober 2022.
3. ↑  Haglund, Line Stensland (23. mars 2017). «Enstemmig vedtatt: HFK og Hif/Stein blir én klubb». *iFinnmark* **(norsk)**. Besøkt 11. oktober 2022.
4. ↑  Lunga, Trond Ivar (1. mars 2019). «– Hva navnet på fotballklubben bør være? Det er enkelt: IL Stein». *iFinnmark* **(norsk)**. Besøkt 11. oktober 2022.
5. ↑  Reginiussen, Arne (13. mai 2019). «La navnet være HIF/Stein!». *iFinnmark* **(norsk)**. Besøkt 11. oktober 2022.
6. 1 2  Lunga, Trond Ivar (22. mars 2019). «(+) – Jeg synes det er trist at det er så stor splittelse i klubben». *iFinnmark* **(norsk)**. Besøkt 11. oktober 2022.
7. ↑  Haglund, Line Stensland (13. mai 2019). «(+) Full splittelse om valg av navn på fotballklubben – men nå er det avgjort». *iFinnmark* **(norsk)**. Besøkt 11. oktober 2022.
8. ↑  Jørstad, Svein G. (16. august 2020). «(+) De skal styre fotballen i Hammerfest». *iFinnmark* **(norsk)**. Besøkt 11. oktober 2022.

Eksterne lenker
---------------

* (no) Offisielt nettsted Rediger på Wikidata
* Idrettslaget HIF-Stein
* Breidablikk Stadion - Nordic Stadiums

| * v
* d
* r
3. divisjon fotball for menn, avdeling 6, 2024 |
| --- |
|  | 
* Bodø/Glimt 2
* Brumunddal
* Elverum
* Fløya
* Fredrikstad 2
* Harstad
* HamKam 2
* Hønefoss
* Innstranda
* Kongsvinger 2
* Mjølner
* Skjervøy
* Sprint/Jeløy
* Ulfstind

 | Norges flagg |

|  |  |
| --- | --- |
| Oppslagsverk/autoritetsdata | Brønnøysundregistrene
 |